wickkiey/tamil-wikipedia-chunked huggingface dataset:
# மனிசா பண்ணா

**மனிசா பண்ணா** (*Manisa Panna*) என்பவர் இந்தியாவைச் சேர்ந்த ஒரு தொழில் முறை கால்பந்து வீரர் ஆவார். 1991 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார். ஒடிசாவைச் சேர்ந்த மனிசா பன்னா, தனது கிராமத்தில் வேறு எந்தப் பெண்களும் கால்பந்தில் ஆர்வம் இல்லாததால், சிறுவர்களுடன் விளையாடி வளர்ந்தார். இவரது மறைந்த தந்தையே இவரது முதல் பயிற்சியாளராகவும் இருந்தார். இந்திய மகளிர் கூட்டமைப்பு கழக நிட்டா கால்பந்து அகாதமி மற்றும் இந்திய மகளிர் தேசிய கால்பந்து அணிக்காக தடுப்பாட்டக்காரராக விளையாடுகிறார். 2015–16 ஆண்டுகளில் நடைபெற்ற ஆசிய கால்பந்து சம்மேளனத்தின் மகளிர் ஒலிம்பிக் தகுதிப் போட்டியில் கலந்து கொண்ட அணியின் ஒரு பகுதியாக இருந்தார். முன்னதாக இந்திய மகளிர் கூட்டமைப்பு போட்டிகளில் கேரளாவின் கோகுலம் கால்பந்து அணிக்காகவும், ஒடிசா அணிக்காகவும் விளையாடினார்.
# மனிசா பண்ணா

## பன்னாட்டுப் போட்டிகள்

மனிசா பண்ணா 2015 ஆம் ஆண்டு முதல் இந்திய அணியில் ஒரு பகுதியாக விளையாடி தேசிய அணியில் ஒரு தடுப்பாட்ட வீரராக இடம்பிடித்து விளையாடுகிறார். முதலில் 2015-16 ஆசிய காற்பந்து சம்மேளன மகளிர் ஒலிம்பிக் தகுதிப் போட்டியில் விளையாடினார். பின்னர் இவர் தெற்காசிய விளையாட்டுப் போட்டிகள் மற்றும் 2016 தெற்கு ஆசிய காற்பந்து கூட்டமைப்பு மகளிர் காற்பந்து போட்டிகளிலும் பங்கேற்று விளையாடினார்.
# மனிசா பண்ணா

## பன்னாட்டுப் போட்டிகள்

### பன்னாட்டு அளவு

| ஆண்டு | போட்டிகள் | அடித்த
இலக்குகள் |
| --- | --- | --- |
| 2015 | 1 | 0 |
| 2016 | 7 | 0 |
| 2017 | 7 | 0 |
| 2018 | 2 | 0 |
| 2019 | 0 | 0 |
| 2021 | 5 | 0 |
| 2022 | 4 | 0 |
| 2023 | 5 | 0 |
# மனிசா பண்ணா

## கௌரவங்கள்

**இந்தியா**
- 2016 தெற்கு ஆசிய காற்பந்து கூட்டமைப்பு மகளிர் காற்பந்து போட்டிகள்
- 2016 தெற்கு ஆசிய விளையாட்டுப் போட்டிகள்: தங்கம்
**ஒடிசா**
- இந்திய மகளிர் கூட்டமைப்புப் போட்டிகள்: 2023–24 இந்திய மகளிர் கூட்டமைப்புப் போட்டிகள்
**கோகுலம் கேரளா**
- இந்திய மகளிர் கூட்டமைப்பு போட்டிகள்: 2019–20 இந்திய மகளிர் கூட்டமைப்பு போட்டி  
**ஒடிசா (மாநிலம்)**
- [[இந்திய மகளிர் கால்பந்து வாகைத்தொடர்: 2010–11
- இந்தியாவின் தேசிய விளையாட்டுக்கள் வெள்ளிப் பதக்கம்: 2022 இந்தியாவின் தேசிய விளையாட்டுக்கள்]]  
**இரயில்வே அணி**
- இந்திய மகளிர் கால்பந்து வாகைத்தொடர்: 2015–16 இந்திய மகளிர் கால்பந்து வாகைத்தொடர்
# வாயி சட்டமன்றத் தொகுதி

**வாயி சட்டமன்றத் தொகுதி** (Wai Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது சாத்தாரா மாவட்டத்தில் உள்ளது. இத்தொகுதியானது சாத்தாரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# வாயி சட்டமன்றத் தொகுதி

## சட்டமன்ற உறுப்பினர்கள்

| 1951 | தாதாசாகேப் சக்தாப் | இந்திய விவசாயிகள் மற்றும் தொழிலாளர் கட்சி |
| --- | --- | --- |
| 1957 |  |  |
| 1962 | இந்திய தேசிய காங்கிரசு |  |
| 1967 | பிரதாப்ராவ் பாபுராவ் போசலே |  |
| 1972 |  |  |
| 1978 |  |  |
| 1980 | இந்திய தேசிய காங்கிரசு (அ) |  |
| 1985 | மதன்ராவ் பிசால் | இந்திய தேசிய காங்கிரசு |
| 1990 |  |  |
| 1995 |  |  |
| 1999 | தேசியவாத காங்கிரசு கட்சி |  |
| 2004 | சுயேச்சை |  |
| 2009 | மக்ரந்த் சாதவ் பாட்டீல் |  |
| 2014 | தேசியவாத காங்கிரசு கட்சி |  |
| 2019 |  |  |
| 2024 |  |  |
# அரசியல் பரப்புரை

ஓர் **அரசியல் பரப்புரை** *(political campaign*) பரவலாக **அரசியல் பிரச்சாரம்** என்பது ஒரு குறிப்பிட்ட சமூகக் குழுவின் முடிவெடுக்கும் திறனில் செல்வாக்கு செலுத்த முயலும் ஒரு ஒழுங்கமைக்கப்பட்ட முயற்சியாகும். மக்களாட்சி நாடுகளில், அரசியல் பிரச்சாரங்கள் என்பது பரவலாக தேர்தல் பரப்புரைகளைக் குறிக்கின்றன. பிரதிநிதிகள் தேர்ந்தெடுக்கப்படுவதற்கும் அல்லது வாக்கெடுப்புகள் தீர்மானிக்கப்படுவதிலும் இது தாக்கத்தினை ஏற்படுத்துகிறது. பொதுத் தேர்தல்கள், முதலமைச்சர் அல்லது அரசாங்கத் தலைவர், பெரும்பாலும் குடியரசுத் தலைவர் அல்லது பிரதம மந்திரி ஆகியோர்களுக்கானத் தேர்தல்களின் போது பரப்புரைகள் அதிக கவனம் பெறுகிறது.
# அரசியல் பரப்புரை

## பரப்புரைச் செய்தி

தேர்தல் பரப்புரையின் போது]]
வேட்பாளர் ஒருவர், வாக்காளர்களுடன் பகிர்ந்து கொள்ள விரும்பும் கருத்துக்களே பரப்புரையின் முக்கிய அமசமாகும். பதவிக்குப் போட்டியிடும்போது, தங்கள் கருத்துக்களுடன் உடன்படுபவர்களை ஆதரிக்க வைப்பதே இதன் நோக்கமாகும். இந்தச் செய்தி பெரும்பாலும் கொள்கைப் பிரச்சினைகள் குறித்தான பேசு பொருளைக் கொண்டிருக்கும். வாக்காளர்களிடம் நீடித்த தாக்கத்தை ஏற்படுத்தும் வகையில் மீண்டும் மீண்டும் இந்தக் கருத்துகள் கூறப்படுகின்றன.2024 ஆம் ஆண்டு ஆய்வின்படி, அமெரிக்காவில் உள்ள அரசியல் பயிற்சியாளர்கள் எந்த வகையான செய்திகளால் பொதுமக்கள் நம்பவைக்கப்படுகிறார்கள் என்பதை சரியாக கணிப்பதில்லை என்று கூறப்பட்டது.
# அரசியல் பரப்புரை

## பரப்புரை நிதி

நிதி திரட்டும் நுட்பங்களில் வேட்பாளர் பெரிய நன்கொடையாளர்களை அழைப்பது அல்லது சந்திப்பது, சிறிய நன்கொடையாளர்களுக்கு நேரடியாக அஞ்சல் மூலம் வேண்டுகோள் வைப்பது, அவர்களின் நலன்களுக்கு முக்கியத்துவம் வாய்ந்ததாக இருந்தால் மில்லியன் கணக்கான தொகைகளைச் செலவிடக்கூடிய ஆர்வமுள்ள குழுக்களை அணுகுவது ஆகியவை அடங்கும்.
# அரசியல் பரப்புரை

## நுட்பங்கள்

ஒரு பரப்புரைக் குழு என்பது (அது ஒரு தனிநபரைப் போல சிறியதாகவோ அல்லது அதிக வளங்களைக் கொண்ட நிபுணர்களின் குழுவாக இருக்கலாம்) பரப்புரைச் செய்தியை எவ்வாறு தொடர்புகொள்வது, தன்னார்வலர்களை நியமிப்பது, பணம் திரட்டுவது ஆகியவற்றைக் கருத்தில் கொள்ள வேண்டும். 1800 ஆம் ஆண்டு அமெரிக்கக் குடியரசுத் தேர்தலின் போது ஆரோன் பர் என்பவரால் மேற்கொள்ளப்பட்ட பரப்புரை முறைதான் நவீன, வெளிப்படையான பரப்புரை முறைகளின் முன்னோடியாகக் கருதப்பட்டது.
# அரசியல் பரப்புரை

## நுட்பங்கள்

### பரப்புரைத் தொடர்பு

தேர்தல் பிரச்சாரத் தொடர்பு என்பது ஒரு அரசியல் கட்சியின் கட்டுப்பாட்டில் உள்ள பிரச்சார விளம்பரம் உட்பட அதன் கட்டுப்பாட்டில் இல்லாத தகவல்தொடர்புகளையும் குறிக்கிறது,எ.கா. தேர்தல்கள் குறித்த ஊடக விளம்பர ஆற்றலெல்லை.
# அன்சூல் காம்போஜ்

**அன்சூல் காம்போஜ்** (*Anshul Kamboj*, பிறப்பு 6 திசம்பர் 2000) ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் அரியானா அணிக்காக விளையாடுகிறார். 2024-இல் நடந்த இந்தியன் பிரீமியர் லீக் ஏலத்தில் மும்பை இந்தியன்ஸ் அணி இவரை 20 லட்சம் ரூபாய்க்கு ஏலம் எடுத்தது. அக்டோபர் 2024-இல், இவர் 2024 ஏ.சி.சி வளர்ந்து வரும் அணிகள் ஆசியக் கிண்ணத்திற்கான இந்தியா ஏ அணியில் இடம்பெற்றிருந்தார். இவர் 22 அக்டோபர் 2022 அன்று, 2022-23 சையத் முஷ்டாக் அலி கோப்பையில் அரியானாவுக்காக தனது இருபது20 போட்டியில் அறிமுகமானார். இவர் 15 நவம்பர் 2022 அன்று, 2022-23 விஜய் அசாரே கோப்பையில் அரியானாவுக்காக துடுப்பாட்ட ஏ பிரிவில் அறிமுகமானார். 2025 ஐபிஎல் ஏலத்தில் சென்னை சூப்பர் கிங்ஸ் அணி 3.4 கோடி ரூபாய்க்கு ஏலம் எடுத்தது.
# அன்சூல் காம்போஜ்

## உள்ளூர்ப் போட்டிகள்

கம்போஜ், பிப்ரவரி 2022-இல் ரஞ்சிக் கோப்பையில் திரிபுராவுக்கு எதிராக அரியானா அணிக்காக அறிமுகமானார். 2022-23 சையத் முஷ்டாக் அலி கோப்பையில் 7 போட்டிகளில் 7 இலக்குகளையும், 2023-24 விஜய் அசாரே கோப்பையில் அரியானாவுக்காக 10 போட்டிகளில் 17 இலக்குகளையும் வீழ்த்தினார். இந்தியன் பிரீமியர் லீக்கில் 6 மே 2024 அன்று மும்பை இந்தியன்ஸ் அணிக்காக சன்ரைசர்ஸ் ஐதராபாத் அணிக்கு எதிராக அறிமுகமானார். துலீப் கோப்பைக்கு தேர்வு செய்யப்பட்டு இந்தியா சி அணியில் இடம்பெற்றார். இதில் 3 போட்டிகளில் 17.12 சராசரியாக 16 இலக்குகளை வீழ்த்தி, போட்டியின் ஆட்ட நாயகனாகத் தேர்வு செய்யப்பட்டார். நவம்பர் 2024-இல், ரஞ்சிக் கோப்பையில் ஒரே ஆட்டப்பகுதியில் அனைத்து இலக்குகளையும் வீழ்த்திய மூன்றாவது பந்து வீச்சாளர் என்ற பெருமையை காம்போஜ் பெற்றார்.
# அர்வல்

**அர்வல்** (''Arwal'), வட இந்தியாவின் பீகார் மாநிலத்தில் உள்ள அர்வல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரம் பட்னாவிற்கு தென்மேற்கே 70 கிலோ மீட்டர் தொலைவில், சோன் ஆற்றின் வலது கரையில் உள்ளது.
# அர்வல்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 25 வார்டுகளும், 8,453 குடியிருப்புகளும் கொண்ட அர்வல் நகரத்தின் மக்கள் தொகை 51,849 ஆகும். அதில் ஆண்கள் 27,077 மற்றும் 24,772 பெண்கள் உள்ளனர். பாலின விகிதம் 1000 ஆண்களுக்கு 915 பெண்கள் வீதம் உள்ளனர். சராசரி எழுத்தறிவு 75.29 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.51 % மற்றும் 0.15 % வீதம் உள்ளனர். இந்நகரத்தில் இந்து சமயத்தினர் 82.23%, இசுலாமியர் 17.46% மற்றும் பிற சமயத்தினர் 031 % வீதம் உள்ளனர்.
# அர்வல்

## மொழிகள்

இந்தி மற்றும் உருது மொழிகள் அலுவல் மொழிகளாக உள்ளது.
# அர்வல்

## போக்குவரத்து

தேசிய நெடுஞ்சாலை 33 (இந்தியா) மற்றும் தேசிய நெடுஞ்சாலை எண் 139 அர்வல் நகரம் வழியாகச் செல்கிறது.
# அல்கா சிங் அர்க்வான்சி

**அல்கா சிங் அர்க்வான்சி** (Alka Singh Arkvanshi)(பிறப்பு 15 மே 1979) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஹர்தோய் மாவட்டத்தில் உள்ள சண்டிலா சட்டமன்றத் தொகுதி சட்டமன்ற உறுப்பினராக உள்ளார். இவர் பாரதிய ஜனதா கட்சியினைச் சார்ந்தவர். இவர் 2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் வெற்றி பெற்றார்.
# அல்கா சிங் அர்க்வான்சி

## ஆரம்பகால வாழ்க்கை மற்றும் கல்வி

இலக்னோ மாவட்டத்தின் சரோஜ்னிநகரைச் சேர்ந்தவர் அர்க்வன்சி. இவர் அனூப் சிங்கை மணந்தார். 2007-ஆம் ஆண்டில் அலகாபாத் வேளாண் நிறுவனத்தில் தனது முதுநிலை மேலாண்மைக் கல்வியினை முடித்தார்.
# அல்கா சிங் அர்க்வான்சி

## தொழில் வாழ்க்கை

2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சியின் சார்பில் போட்டியிட்டு சண்டிலா சட்டமன்றத் தொகுதியிலிருந்து அர்கவன்சி வெற்றி பெற்றார். இவர் 101,730 வாக்குகளைப் பெற்று பகுஜன் சமாஜ் கட்சியின் அப்துல் மன்னனை 37,103 வாக்குகள் வித்தியாசத்தில் தோற்கடித்தார்.
# ஆவி ஒளிப்படவியல்

**ஆவி ஒளிப்படவியல்** **(பேய் ஒளிப்படவியல் என்றும் அழைக்கப்படுகிறது)** *(Spirit photography)* என்பது ஒரு வகையான ஒளிப்படக் கலையாகும், இதன் முதன்மை குறிக்கோள் பேய்கள் மற்றும் பிற ஆன்மீக நிறுவனங்களின் ஆவி வேட்டையில் படங்களைப் பிடிப்பதாகும், . இது 19 ஆம் நூற்றாண்டின் பிற்பகுதியில் இருந்து வருகிறது. அமெரிக்க உள்நாட்டுப் போரின் முடிவும் 19 ஆம் நூற்றாண்டின் நடுப்பகுதியும் ஆன்மீக இயக்கத்தின் புகழ் ஆவி ஒளிப்படம் எடுப்பதற்கு பெரிதும் பங்களித்தன. விக்டோரியன் காலத்தில் மரணம் எங்கும் பரவியிருந்தது, மரணத்திற்குப் பிந்தைய வாழ்க்கையின் சான்றுகளுக்கான விருப்பத்தை உருவாக்கியது, மேலும் ஆவி ஒளிப்படம் எடுப்பில் பங்கேற்றவர்கள் பெரும்பாலும் இறந்த உறவினர் அல்லது அன்புக்குரியவரின் சாயலை சித்தரிக்கும் படங்களைப் பெற நம்பினர். வில்லியம் மம்லர் மற்றும் வில்லியம் ஹோப் போன்ற ஒளிப்படக் கலைஞர்கள் தங்கள் இறந்த உறவினர்களுடன் மக்களை ஒளிப்படம் எடுக்கும் செழிப்பான வணிகங்களை நடத்தினர். இருவரும் மோசடி செய்பவர்கள் என்று காட்டப்பட்டது, ஆனால் ஆர்தர் கொனன் டொயில் போன்ற "உண்மையான விசுவாசிகள்", ஆதாரங்களை ஒரு மோசடிக்கான சான்றாக ஏற்றுக்கொள்ள மறுத்துவிட்டனர்.  
ஒளிப்படக்கருவிகள் பொது மக்களுக்குக் கிடைத்தவுடன், தூசித் துகள்களைப் பிரதிபலிக்கும் ஒளிவீச்சு, வில்லைக்கு அருகில் உள்ள ஒளிப்படக்கருவி பட்டை அல்லது முடி, வில்லையின் ஒளிக்கீற்று, ஒருவர் தான் காணும் எந்தவொரு புதிய விசயத்தையும் தனக்குத் தெரிந்த விசயங்களைக் கொண்டே விளக்க முயற்சி செய்தல் போன்ற இயற்கை ஒளிப்படக்கருவியின் கலைப்பொருட்கள் காரணமாக பேய் ஒளிப்படங்கள் பொதுவானதாகிவிட்டன. அல்லது நவீன காலங்களில், ஏற்கனவே உள்ள ஒளிப்படங்களில் பேய் படங்களைச் சேர்க்கும் திறன்பேசி பயன்பாடுகளைப் பயன்படுத்தி ஏமாற்றுதல்களும் செய்யப்படுகின்றன.
# சாவித்திரி கத்தேரியா

**சாவித்திரி கத்தேரியா** (*Savitri Katheria*) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17ஆவது சட்டமன்ற உறுப்பினரும் ஆவார். இவர் உத்தரப் பிரதேசத்தின் எட்டாவா மாவட்டத்தில் உள்ள பர்தானா சட்டமன்றத் தொகுதியைப் பிரதிநிதித்துவப்படுத்துகிறார்.
# சாவித்திரி கத்தேரியா

## அரசியல் வாழ்க்கை

உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சி சார்பில் 2017ஆம் ஆண்டு நடைபெற்ற உத்தரப் பிரதேச சட்டமன்றப் பொதுத் தேர்தலில் போட்டியிட்ட சாவித்ரி கத்தேரியா, சமாஜ்வாதி கட்சியைச் சேர்ந்த தனது நெருங்கிய போட்டியாளரான கமலேசு குமார் கத்தேரியாவினை 1,968 வாக்குகள் வித்தியாசத்தில் தோற்கடித்தார். பர்தானா சட்டமன்றத் தொகுதி பட்டியல் இனத்தவருக்காக ஒதுக்கப்பட்ட தொகுதியாகும்.
# சாவித்திரி கத்தேரியா

## வகித்தப் பதவிகள்

| 01 | 2017 | 2022 | உறுப்பினர், 17ஆவது சட்டமன்றம் |
| --- | --- | --- | --- |
# ஏமி கார்மைக்கேல்

**ஏமி பீட்ரைஸ் கார்மைக்கேல்** (*Amy Beatrice Carmichael*, 16 திசம்பர் 1867 - 18 சனவரி 1951) என்பவர் இந்தியாவில் பணிபுரிந்த ஒரு ஐரிய கிறித்தவ மறைப்பணியாளர் ஆவார். இவர் டோனாவூரில் ஒரு அனாதை இல்லத்தை நிறுவினார். இவர் இந்தியாவில் 55 ஆண்டுகள் பணியாற்றினார். மேலும் ஒரு மறைப்பணியாளராகத் தனது பணிகளைப் பற்றி 35 புத்தகங்களை எழுதியுள்ளார்.
# ஏமி கார்மைக்கேல்

## துவக்க கால வாழ்க்கை

ஆமி பீட்ரைஸ் கார்மைக்கேல் 1867 ஆம் ஆண்டு அயர்லாந்தின் கவுண்டி டவுனில் உள்ள மில்லிஸ்லே என்ற சிறிய கிராமத்தில் ஏழு உடன்பிறப்புகளில் மூத்தவராகப் பிறந்தார். இவரது பெற்றோர் டேவிட் கார்மைக்கேல், கேத்தரின் ஆகியோராவர். ஆலை உரிமையாளரான இவரது தந்தையும், தாயாரும் இறை பக்தியுள்ள கிறிஸ்தவர்களாவர். ஏமி தனது இளமைப் பருவத்தில் நான்கு ஆண்டுகள் ஹாரோகேட் மகளிர் கல்லூரியில் பயின்றார்.  
ஏமிக்கு 16 வயதாக இருந்தபோது இவருடைய தந்தை குடும்பத்துடன் பெல்ஃபாஸ்டுக்கு இடம்பெயர்ந்தார். ஆனால் இரண்டு ஆண்டுகளுக்குப் பிறகு அவர் இறந்தார். பெல்ஃபாஸ்டில், கார்மைக்கேல்ஸ் வெல்கம் எவாஞ்சலிகல் சர்ச்சை நிறுவினர். 1880களின் நடுப்பகுதியில், ரோஸ்மேரி தெரு பிரஸ்பைடிரியனின் தேவாலய மண்டபத்தில் 'ஷாலிஸ்' (தொப்பிகளுக்குப் பதிலாக சால்வைகளை அணிந்த மில் பெண்கள்) பிரிவினருக்காக ஞாயிற்றுக்கிழமை காலை வகுப்பைத் தொடங்கினார். இந்த பணி விரைவாக வளர்ந்து பல நூறு பங்கேற்பாளர்களை உள்ளடக்கியதாக ஆனது. இந்த நேரத்தில், 500 பவுண்டுகளுக்கு அமைக்கக்கூடிய, 500 பேர் அமரக்கூடிய ஒரு இரும்பு அரங்கத்துக்கான விளம்பரத்தை *தி கிறிஸ்டியன்* பத்திரிகையில் ஏமி பார்த்தார். மிஸ் கேட் மிட்செல்லிடமிருந்து £500 மற்றும் ஒரு ஆலை உரிமையாளரிடமிருந்து நிலம் என இரண்டு நன்கொடைகள் வழங்கப்பட்டன, இதன் மூலம் 1887 ஆம் ஆண்டில் கேம்ப்ராய் தெரு மற்றும் ஹீதர் தெருவின் மூலையில் முதல் "வரவேற்பு மண்டபம்" கட்டப்பட்டது.<sup>&#x5B; *<span title="This claim needs references to reliable sources. (December 2022)">மேற்கோள் தேவை</span>* &#x5D;</sup>  
1889 ஆம் ஆண்டு மான்செஸ்டரின் மில் பெண்களிடையே பணிபுரிய அழைப்பு வரும் வரை ஏமி வெல்கம் நிகழ்ச்சியில் தொடர்ந்தார், அதிலிருந்து அவர் நரம்பியல் நோயால் பாதிக்கப்பட்ட போதிலும் வெளிநாட்டு மறைப்பணிக்குச் சென்றார். 1887 ஆம் ஆண்டு கெஸ்விக் மாநாட்டில், சீனா இன்லேண்ட் மிஷனின் (சிஐஎம்) நிறுவனர் ஹட்சன் டெய்லர் மறைப்பணியாளர் வாழ்க்கையைப் பற்றிப் பேசுவதைக் கேட்டார்; அதன் பிறகு விரைவில், மறைப்பணிக்கான தனக்கு அழைப்பு வருமென்று அவள் உறுதியாக நம்பினார். இவர் சிஐஎம்-இக்கு விண்ணப்பித்து இலண்டனில் உள்ள பெண்களுக்கான பயிற்சி இல்லத்தில் வசித்து வந்தார். அங்கு இவர் எழுத்தாளரும் சீனாவிற்கு மறைப்பணியாளரான மேரி ஜெரால்டின் கின்னசை சந்தித்தார், அவர் மறைப்பணியைத் தொடர ஊக்குவித்தார். கார்மைக்கேல் ஆசியாவிற்குப் பயணம் செய்யத் தயாராக இருந்தார், ஆனால் அவரது உடல்நிலை இவரை அந்தப் பணிக்குத் தகுதியற்றவராக ஆக்கியுள்ளது என்று கூறப்பட்டது. அவர் சிஐஎம்-இல் தனது மறைப்பணி வாழ்க்கையை ஒத்திவைத்துவிட்டு, பின்னர் சர்ச் மிஷனரி சொசைட்டியில் சேர முடிவு செய்தார்.
# ஏமி கார்மைக்கேல்

## இந்தியாவில் பணி

துவக்கத்தில் கார்மைக்கேல் யப்பானுக்குப் பயணம் செய்து, பதினைந்து மாதங்கள் தங்கியிருந்தார், ஆனால் உடல்நலக் காரணங்களுக்காக நாடு திரும்பினார். இலங்கை<nowiki/>யில் குறுகிய காலம் பணிபுரிந்தார். பின்னர் தனது உடல்நலன் பொருட்டு இந்தியாவின் பெங்களூருக்குச் சென்றார், அங்கு ஒரு மறைப்பணியாளராகத் தனது பணியைத் தொடர ஏதுவாக அங்கேய தங்க முடிவெடுத்தார். இவர் இங்கிலாந்து திருச்சபையின் ஜெனானா மிஷனால் நியமிக்கப்பட்டார். கார்மைக்கேலின் மிகவும் குறிப்பிடத்தக்க பணியாக பெண்கள் மற்றும் சிறுமிகளிடையே பணிபுரிந்தார். அவர்களில் சிலரை தேவதாசியாக ஆக்கப்பட்டு கட்டாயப் பாலியல் தொழிலுக்கு தள்ளப்படுவதிலிருந்து மீட்டார்  
கார்மைக்கேல் தனது பணியைத் தொடர 1901 ஆம் ஆண்டு டோனாவூர் சங்கத்தை நிறுவினார், பின்னர் இவர் *தி கோல்ட் கார்டில்* (1932) எழுதினார். இந்தியாவின் தென் முனையிலிருந்து முப்பது மைல் தொலைவில், தமிழ்நாட்டில் டேனாவூர் அமைந்துள்ளது. 19 ஆம் நூற்றாண்டின் முற்பகுதியில் ஜெர்மன் மறைப்பணியாளர்களுக்கு நிதியளித்த கவுண்ட் டோனாவின் பெயரிலிருந்து இந்த ஊர்ப் பெயர் வந்தது. பின்னர் ரெவ். தாமஸ் வாக்கர் ஒரு பள்ளியை நிறுவினார். கார்மைக்கேலின் கூட்டுறவால் டோனாவூர் ஆயிரத்துக்கும் மேற்பட்ட குழந்தைகளுக்கு ஒரு சரணாலயமாக மாற்றியது. கோயில் தேவதாசிகளாக்கபட்ட சிறுமிகளை மீட்பதற்கான தனது ஊழியம் பிரீனா என்ற பெண்ணுடன் தொடங்கியதாக கார்மைக்கேல் அவ்வப்போது கூறுவார். தனது விருப்பத்திற்கு மாறாக கோயில் தேவதாசியாக மாற்றபட்டதால், பிரீனா தப்பித்து வந்தார். ஏமி கார்மைக்கேல் அப்பெண்ணுக்கு தங்குமிடம் அளித்தார், இதன் மூலம் அவள் வாழ்வில் புதிய அத்தியாயத்தைத் தொடங்கிவைத்தார்.  
இந்தியப் பண்பாட்டை மதிக்கும் முயற்சியாக, டேனாவூரில் மறைப்பணியில் ஈடுப்பட்டவர்கள் இந்திய உடைகளை அணிந்து, மீட்கப்பட்ட குழந்தைகளுக்கு இந்தியப் பெயர்களைச் சூட்டினர். கார்மைக்கேல் இந்திய ஆடைகளை அணிந்துகொண்டு, தனது தோலுக்கு அடர் காபியால் சாயம் பூசினார் . இந்தியாவில் பணியாற்றும் போது, மறைப்பணி வாழ்க்கையைப் பற்றி யோசித்துக்கொண்டிருந்த ஒரு இளம் பெண்ணிடமிருந்து கார்மைக்கேல் ஒரு கடிதம் பெற்றார், "மறைப்பணி வாழ்க்கை எப்படி இருக்கிறது?" என்று அதில் அவர் கேட்டிருந்தார். அதற்கு கார்மைக்கேல், "மறைப்பணி வாழ்க்கை என்பது வெறுமனே இறப்பதற்கான ஒரு வாய்ப்பு" என்று பதில் எழுதினார்.  
1912 ஆம் ஆண்டில், டேனாவூரில் ஒரு மருத்துவமனைக்கான நிதியுதவியும், தொழிலாளர்களும் கிடைத்தனர். 1913 வாக்கில், டேனாவூர் சங்கம் 130 சிறுமிகளுக்கு சேவை செய்து கொண்டிருந்தது. 1918 ஆம் ஆண்டில், டோனாவூரில் இளம் சிறுவர்களுக்கான ஒரு இல்லம் அமைக்கபட்டது. அவர்களில் பலர் முன்னாள் தேவதாசிகளுக்குப் பிறந்தவர்கள். இதற்கிடையில், 1916 ஆம் ஆண்டில் கார்மைக்கேல் பொது வாழ்க்கையின் சகோதரிகள் என்ற புராட்டஸ்டன்ட் சமய அமைப்பை உருவாக்கினார்.
# ஏமி கார்மைக்கேல்

## மரபு

ஏமி கார்மைக்கேல் ஒரு சிறந்த எழுத்தாளர், இந்தியாவில் ஒரு மறைப்பணியாளராக தனது அனுபவங்களைப் பற்றி பல புத்தகங்களையும் கட்டுரைகளையும் வெளியிட்டார்.  
1948 ஆம் ஆண்டு இந்தியாவில் தேவதாசி முறை தடைசெய்யப்பட்டது.  
கார்மைக்கேல் 1951 ஆம் ஆண்டு தனது 83 வயதில் இந்தியாவில் இறந்தார். டேனாவூரில் உள்ள தனது கல்லறையின் மேல் எந்த கல்லும் வைக்கூடாது என்று அவர் விரும்பினார்.  
மற்ற கிறித்தவ மறைப்பணியாளர்கள் இவரை ஒரு செல்வாக்கு மிக்கவுர் என்று குறிப்பிட்டுள்ளனர்.  
டேனாவூர் சங்கம் தனது ஊழியத்தைத் தொடர்கிறது, இப்போது 400 ஏக்கரில் 16 நர்சரிகள், ஒரு மருத்துவமனையுடன் சுமார் 500 பேருக்கு ஆதரவளிப்பதாக உள்ளது. இந்த அறக்கட்டளை தற்போது 1896 ஆம் ஆண்டு நிறுவப்பட்ட தென்னிந்திய திருச்சபையின் திருநெல்வேலி மறைமாவட்டத்தின் அதிகார வரம்பின் கீழ் இந்தியர்களால் நிருவகிக்கப்படுகிறது. இந்திய சட்டத்தின்படி இதன் மாற்றப்பட்ட கொள்கைகள், டேனாவூரில் பிறந்த அல்லது அங்கு கொண்டு வரப்படும் அனைத்து ஆதரவற்றக் குழந்தைகளையும் 6 ஆம் வகுப்பில் கல்விக்காக வெளியே அனுப்ப வேண்டும் என்று கூறுகின்றன. மேலும், 1982 முதல், ஆண் குழந்தைகளை சங்கத்தில் வைத்திருப்பதற்கு பதிலாக தத்துகொடுக்கப்படுகிறனர்.  
18, சனவரி அன்று இங்கிலாந்து திருச்சபையில் ஏமி நினைவுகூறப்படுகிறார் .  
ஆத்திரேலியாவின் குயின்ஸ்லாந்தின் மோர்டன் விரிகுடா நகரத்தின் மொரேஃபீல்டில் உள்ள ஒரு கல்லூரிக்கு கார்மைக்கேல் கல்லூரி என இவரது பெயரிடப்பட்டது.
# ஏமி கார்மைக்கேல்

## தேர்ந்தெடுக்கப்பட்ட படைப்புகள்

- *From Sunrise Land: Letters from Japan*, Marshall (1895)
- From fight (1901)
- Raisins (1901)
- *Things as they are; mission work in southern India*, London: Morgan and Scott (1905)
- Overweights of Joy (1906)
- Beginning of a Story (1908)
- *Lotus Buds*, London: Morgan and Scott (1912)
- Continuation of a Story (1914)
- *Walker of Tinnevelly*, London: Morgan & Scott (1916) (biography of Thomas Walker)
- NorScrip (1922) Christian Literature Crusade (June 1957)
- *Rose from Brier* (1933), Christian Literature Crusade (June 1972)
- *Ploughed Under: The Story of a Little Lover*, Society for Promoting Christian Knowledge (SPCK) (1934)
- Gold by Moonlight (1935)
- Towards Jerusalem (1936)
- Windows (1937)
- *If* (1938), Christian Literature Crusade (June 1999) If...
- Figures of the True (1938)
- Pools and the Valley of Vision (1938)
- *Kohila: The Shaping of an Indian Nurse* (1939), CLC Publications (July 2003
- His Thoughts Said...His Father Said (1941)
- *Though the Mountains Shake*, Madras: Diocesan Press (1943)
- Before the Door Shuts (1948)
- This One Thing (1950)
- *Edges of His Ways*, Fort Washington: Christian Literature Crusade (1955) Edges of His ways : selections for daily reading
- Wings (with Florence Margaret Spencer Palmer; 1960)
- *Thou Givest, They Gather*, Thou givest-- they gather CLC Publications (June 1970)
- *Candles in the Dark*, Christian Literature Crusade (June 1982)
- *Mountain Breezes: The Collected Poems of Amy Carmichael*, Christian Literature Crusade (August 1999)
- *Whispers of His Power*, CLC Publications (June 1993) Whispers of His power
- *That Way and No Other*, Plough Publishing (January 2020) https://www.plough.com/en/topics/faith/discipleship/that-way-and-no-other
# பூஜா சரோஜ்

**பூஜா சரோஜ்** (*Puja Saroj*) ஓர் இந்திய அரசியல்வாதியும் உத்தரப் பிரதேசச் சட்டமன்ற உறுப்பினரும் ஆவார். இவர் உத்தரப் பிரதேசச் சட்டமன்றத்தில் ஆசம்கரின் மெக்நகர் சட்டமன்றத் தொகுதியின் 18ஆவது உத்தரப் பிரதேசச் சட்டமன்ற உறுப்பினர் ஆவார். இவர் சமாஜ்வாதி கட்சி உறுப்பினர் ஆவார்.
# பூஜா சரோஜ்

## ஆரம்பகால வாழ்க்கை.

பூஜா சரோஜ் நவம்பர் 2,1990 அன்று உத்தரப் பிரதேசத்தின் வாரணாசி கன்ஷ்யாமின் இந்து குடும்பத்தில் பிறந்தார்.
# பூஜா சரோஜ்

## வகித்த பதவி

| 01 | 2022 | பதவியில் | உறுப்பினர், 18வது உத்தரப் பிரதேச சட்டப்பேரவை |
| --- | --- | --- | --- |
# மகதி மொழி

**மகதி மொழி**, வட இந்தியாவின் பீகார் மாநிலத்தில், குறிப்பாக மகதப் பிரதேசத்தில் வட்டார வழக்கு மொழியாகப் பேசப்படுகிறது. இது பீகாரி மொழிகளில் ஒன்றாகும். இந்தோ-ஆரிய மொழிக் குடும்பத்தைச் சேர்ந்த மகதி மொழியை பீகார் மட்டுமின்றி சார்க்கண்டு மற்றும் வடமேற்கு மேற்கு வங்காள மாநிலங்களில் சில பகுதிகளில் பேச்சு மொழியாக உள்ளது.மேலும் மகதி மொழியை நேபாளத்தின் தெராய் சமவெளிப் பகுதிகளிலும் பேச்சு மொழியாக பேசப்படுகிறது.மகதி மொழியின் முன்னோடியே மாகதிப் பிராகிருதம் ஆகும்.மகதி மொழிக்கு தேவநாகரி எழுத்துமுறையே பயன்படுத்தப்படுகிறது. 2011ஆம் ஆண்டின் மக்கள் தொகை கணக்கெடுப்பின்படி மகதி மொழி, 12.7 மில்லியன் மக்களின் வட்டார வழக்கு மொழியாக உள்ளது.
# மகதி மொழி

## வரலாறு

மகதி மொழியின் முன்னோடி மொழியே மாகதிப் பிராகிருதம் ஆகும். மகதி மொழி தற்கால பீகார் மாநிலத்தில் இருந்த மகத இராச்சியத்தில் பேசப்பட்டது.
மகதி பிராகிருதத்திலிருந்து தற்போதைய வடிவமான மகதி மொழி எப்போது மாற்றமடைந்தது என்பது குறித்து அறியப்படவில்லை. கிபி 8 முதல் 11வது நூற்றாண்டில் மகதி பிராகிருதத்திலிருந்து மகதி மொழி, அசாமிய மொழி, வங்காள மொழி, போஜ்புரி மொழி, மைதிலி மொழி மற்றும் ஒடியா மொழிகள் தோன்றியிருக்க வேண்டும் என மொழியியல் அறிஞர்கள் கருதுகிறார்கள்.  
12ஆம் நூற்றாண்டின் முடிவில் மத்தியகால இந்தோ-ஆரிய மொழியான அபபிரம்சம் மொழி, குஜராத்தி மொழி, மராத்தி மொழி, வங்காள மொழி, போஜ்புரி மொழி, அசாமி, ஒடியா, மைதிலி மொமிகள் மீது தாக்கம் செலுத்தியது.  
மகதி மொழியின் பழைய எழுத்து முறையை கைதி மொழிக்கு பயன்படுத்தப்பட்டது. தற்காலத்தில் மகதி மொழியின் எழுத்து முறைக்கு தேவநாகரி பயன்பாட்டில் உள்ளது. 1881களில் இந்தி மொழி பீகார் மாநிலத்தில் பரவிய போது, பொதுமக்கள் உருது மொழியை அலுவல் மொழி பயன்பாட்டிலிருந்து நீக்கினர்.
1950ஆம் ஆண்டிலிருந்து இந்தி மொழி பீகார் மாநிலத்தின் அலுவல் மொழியாக அறிவிக்கப்பட்டது. இதனால் மகதி மொழியின் எழுத்து முறை பயன்பாட்டிலிருந்து தானாகவே நீங்கியது.
# மகதி மொழி

## மகதி மொழி பேசப்படும் பகுதிகள்

தற்கால இந்தியாவின் பீகார் மாநிலத்தின் பட்னா மாவட்டம், நாலந்தா மாவட்டம், கயா மாவட்டம், ஜகானாபாத் மாவட்டம், அர்வல் மாவட்டம், அவுரங்காபாத் மாவட்டம், லக்கிசராய் மாவட்டம், ஷேக்புரா மாவட்டம் மற்றும் நவாதா மாவட்டங்களில் மகதி மொழி வட்டார வழக்கு மொழியாக பேசப்படுகிறது.
# மகதி மொழி

## மகதி மொழி பேசும் மக்கள்

2011ஆம் ஆண்டின் மக்கள் தொகை கணக்கெடுப்பின்படி, மகதி மொழியை 12.7 மில்லியன் மக்கள் வட்டார வழக்கு மொழியாகப் பேசுகின்றனர்.
# மகதி மொழி

## இதனையும் காண்க

- பிராகிருதம்
- மாகதிப் பிராகிருதம்
- அபபிரம்சம்
- அபகத்தம்
- மைதிலி மொழி
- போஜ்புரி மொழி
- அங்க மொழி
- நாகபுரி மொழி
# ஆராதனா மிசுரா

**ஆராதனா மிசுரா** (*Aradhana Misra*)(பிறப்பு 20 ஏப்ரல் 1974), என்பவர் **மோனா மிசுரா** என்றும் அழைக்கப்படுபவர், இந்திய அரசியல்வாதியும் உத்தரப் பிரதேசத்தின் 18ஆவது சட்டமன்ற உறுப்பினரும் ஆவார். உத்தரப் பிரதேசத்தில் பிரதாப்கர் மாவட்டத்தின் ராம்பூர் காசு சட்டமன்றத் தொகுதியின் சட்டமன்ற உறுப்பினராக 2011 முதல் 2016 வரை இருந்தார். இவர் இந்திய தேசிய காங்கிரசு கட்சியின் உறுப்பினர். இவர் மூத்த காங்கிரசு தலைவரும் மாநிலங்களவை உறுப்பினருமான பிரமோத் திவாரியின் மகள் ஆவார்.
# ஆராதனா மிசுரா

## கல்வியும் பின்னணியும்

1997-ஆம் ஆண்டில் அலகாபாத் பல்கலைக்கழகத்தில் வணிகத்தில் இளங்கலைப் பட்டம் பெற்ற ஆராதனா, வணிக நிர்வாகத்தில் முதுகலைப் பட்டம் பெற்றார். இதன் பின்னர் தில்லியில் உள்ள மனித உரிமைகள் நிறுவனத்தில் மனித உரிமைகளில் முதுகலைப் பட்டம் பயின்றார். ஆராதனா மிசுரா என்ற மோனா அரசியல் பின்னணியைச் சேர்ந்தவர். இவரது தந்தை பிரமோத் திவாரி இந்திய தேசிய காங்கிரசின் மூத்த தலைவர் ஆவார். இவர் பிரதாப்கரில் உள்ள ராம்பூர் காசு சட்டமன்றத் தொகுதியிலிருந்து தொடர்ச்சியாக ஒன்பது முறை சட்டமன்ற உறுப்பினராகத் தேர்ந்தெடுக்கப்பட்டார். மேலும் இவர் மாநிலங்களவை உறுப்பினராகவும் பதவி வகித்துள்ளார். இவர் இந்திய அரசின் ஊரக வளர்ச்சி அமைச்சகத்தின் கீழ் உள்ள உத்தரப் பிரதேச மாநில கண்காணிப்புக் குழுவில் உறுப்பினராக உள்ளார். 2012 உத்தரப் பிரதேசத் தேர்தலில் ஊடக பிரச்சாரக் குழுவில் தீவிர உறுப்பினராக இருந்த இவர், இந்திய காங்கிரசு கட்சிக்கும் இராகுல் காந்திக்கும் ஊடக மூலோபாயத்தை வகுத்திருந்தார்.  
2022 உத்தரப் பிரதேசச் சட்டப்பேரவைத் தேர்தலில் ஆராதனா மிசுரா தனது நெருங்கிய பாஜக போட்டியாளரை பிரதாப்கர் மாவட்டத்தில் உள்ள இராம்பூர் காசு தொகுதியிலிருந்து 14,741 வாக்குகள் வித்தியாசத்தில் தோற்கடித்தார். இது சட்டமன்ற உறுப்பினராக இவர் பெற்ற மூன்றாவது வெற்றி ஆகும்.
# அனிதா கமல்

**அனிதா கமல்** (*Aneeta Kamal*) ஓர் இந்திய அரசியல்வாதியும் உத்தரப் பிரதேசச் சட்டமன்ற மேனாள் உறுப்பினரும் ஆவார். இவர் உத்தரப் பிரதேசத்தின் 17ஆவது சட்டமன்ற உறுப்பினர் ஆவார். இவர் உத்தரப் பிரதேசத்தின் அம்பேத்கர் நகர் மாவட்டத்தில் உள்ள அலாப்பூர் சட்டமன்றத் தொகுதி தொகுதியை பிரதிநிதித்தினார். அனிதா பாரதிய ஜனதா கட்சியின் உறுப்பினர் ஆவார்.
# அனிதா கமல்

## ஆரம்பகால வாழ்க்கை மற்றும் கல்வி

அனிதா கமல் 23 மார்ச் 1986 அன்று உத்தரப் பிரதேசத்தின் அம்பேத்கர் நகர் மாவட்டத்தில் உள்ள கட்டாமிபூர் கிராமத்தில் தந்தை ராம் பரித்துக்கு மகளாகப் பிறந்தார். 2006-ஆம் ஆண்டில், இவர் அவதேசு குமாரை மணந்தார், இவர்களுக்கு இரண்டு மகன்கள் உள்ளனர். இவர் பட்டியலிடப்பட்ட சாதி (சாமர்) சமூகத்தைச் சேர்ந்தவர். 2010-ஆம் ஆண்டில், இவர் பாபா பாருவா தாசு மகாவித்யாலயா மருயா ஆசிரமத்தில் (அவத் பல்கலைக்கழகம்) பயின்றார். அனிதா முதுகலைப் பட்டம் பெற்றுள்ளார்.
# அனிதா கமல்

## அரசியல் வாழ்க்கை

அனிதா கமல் ஒரு முறை சட்டமன்ற உறுப்பினராக இருந்துள்ளார். முதல் முயற்சியிலேயே சட்டப்பேரவையில் வெற்றி பெற்றார். உத்தரப்பிரதேசத்தின் 17ஆவது சட்டப்பேரவைத் தேர்தலில் (2017), சமாஜ்வாதி கட்சி வேட்பாளர் சங்கீதாவை 12,513 வாக்குகள் வித்தியாசத்தில் தோற்கடித்தார்.
# அனிதா கமல்

## சட்டமன்ற உறுப்பினராக

| 01 | மார்ச் 2017 | 2022 | உறுப்பினர், உத்தரப்பிரதேசத்தின் 17வது சட்டமன்றம் |
| --- | --- | --- | --- |
# உஷா சிரோகி

**உஷா சிரோகி** (*Usha Sirohi*)(பிறப்பு 1 ஜனவரி 1952) என்பவர் இந்திய அரசியல்வாதியும் உத்தரப் பிரதேசச் மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்த அரசியல்வாதி. உஷா சிரோகி 17ஆவது உத்தரப் பிரதேசச் சட்டமன்றத்தில் உறுப்பினராக (மார்ச் 2017-மார்ச் 2022) புலந்த்சகர் சட்டமன்றத் தொகுதியிலிருந்து பணியாற்றினார். இவரது கணவர் மறைந்த வீரேந்திர சிங் சிரோகி ஆவார். இவர் சூன் 7,1971 அன்று வீரேந்திர சிங்கை மணந்தார்.
# மீனாட்சி சிங்

**மீனாட்சி சிங்** (*Meenakshi Singh*)(பிறப்பு சனவரி 26,1989) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் உத்தரப் பிரதேசச் சட்டமன்ற உறுப்பினராக உள்ளார். குர்ஜா சட்டமன்றத் தொகுதியினை மீனாட்சி பிரதிநிதித்துவப்படுத்துகிறார். இவர் பாரதிய ஜனதா கட்சி உறுப்பினர் ஆவார்.
# மீனாட்சி சிங்

## ஆரம்பகால வாழ்க்கை மற்றும் கல்வி

சிங் குர்ஜாவைச் சேர்ந்தவர். இவர் அனுபவ் சிங்கை மணந்தார். 2012-ஆம் ஆண்டில் பரேலியில் உள்ள எம். ஜே. பி. ரோகில்கண்ட் பல்கலைக்கழகத்தில் சட்டப் படிப்பை முடித்து வழக்கறிஞராகப் பயிற்சி பெற்றவர்.
# மீனாட்சி சிங்

## அரசியல்

சிங் 2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில், புலந்த்சகர் மாவட்டத்தில் பட்டியல் இனத்தினருக்காக ஒதுக்கப்பட்ட குர்ஜா சட்டமன்றத் தொகுதியிலிருந்து பாரதிய ஜனதா கட்சி பிரதிநிதித்துவப்படுத்தி வெற்றி பெற்றார். இவர் சமாஜ்வாதி கட்சி பன்சி சிங்கை 67,084 வாக்குகள் வித்தியாசத்தில் தோற்கடித்தார்.
# அஞ்சுலா சிங் மகர்

**அஞ்சுலா சிங் மகர்** (Anjula Singh Mahaur)(பிறப்பு 1970) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஹத்ராசு மாவட்டத்தில் பட்டியல் சமூகத்திற்காக ஒதுக்கப்பட்ட ஹாத்ராஸ் சட்டமன்றத் தொகுதியினைப் பிரதிநிதித்துவப்படுத்தும் 18ஆவது உத்தரப் பிரதேசச் சட்டமன்ற உறுப்பினராக உள்ளார். இவர் 2022 உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார்.
# அஞ்சுலா சிங் மகர்

## ஆரம்பகால வாழ்க்கை மற்றும் கல்வி

சிங் ஆக்ரா படைப்பிரிவு பகுதியினைச் சேர்ந்தவர். ஆக்ராவின் ஆக்ரா பல்கலைக்கழகத்துடன் இணைந்த டி. எஸ். கல்லூரி அலிகாரில் 1991-ஆம் ஆண்டில் தனது முதுகலைச் சட்டப் படிப்பினை முடித்தார். இவர் அரசு ஊழியரான சுதிர் குமார் மகாரை மணந்தார்.
# மாண் சட்டமன்றத் தொகுதி

**மாண் சட்டமன்றத் தொகுதி** (Man Assembly constituency) என்பது இந்தியாவின் மகாராட்டிர மாநில சட்டப்பேரவையில் அமைந்துள்ள 288 சட்டமன்றத் தொகுதிகளில் ஒன்றாகும். இத்தொகுதியானது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மாண், சாத்தாரா மாவட்டத்தில் அமைந்துள்ளது.
# மாண் சட்டமன்றத் தொகுதி

## சட்டமன்ற உறுப்பினர்கள்

| 1962 | இலட்சுமன் பிங்கர்தேவ் | இந்திய தேசிய காங்கிரசு |
| --- | --- | --- |
| 1967 | பி.டி.சோனாவனே |  |
| 1972 | பிரபாவதி ஜி சிண்டே |  |
| 1978 | விசுணு சோனாவனே |  |
| 1980 | இந்தியத் தேசிய காங்கிரசு (அ) |  |
| 1985 | இந்திய காங்கிரசு (சோசலிஸ்ட்) |  |
| 1990 | தோண்டிராம் வாக்மரே | சுயேச்சை |
| 1995 |  |  |
| 1999 | துக்காராம் துபே | தேசியவாத காங்கிரசு கட்சி |
| 2004 | சம்பத்ராவ் அவகாடே |  |
| 2009 | செயக்குமார் கோர் | சுயேச்சை |
| 2014 | இந்திய தேசிய காங்கிரசு |  |
| 2019 | பாரதிய ஜனதா கட்சி |  |
| 2024 | } |  |
# கராட் வடக்கு சட்டமன்றத் தொகுதி

**கராட் வடக்கு சட்டமன்றத் தொகுதி** (Karad North Assembly Constituency) என்பது இந்தியாவின் மகாராட்டிர சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.கராட், சாத்தாரா மாவட்டத்தில் அமைந்துள்ளது.
# கராட் வடக்கு சட்டமன்றத் தொகுதி

## சட்டமன்ற உறுப்பினர்கள்

| 1952 | யசுவந்த்ராவ் சவான் | இந்திய தேசிய காங்கிரசு</br> |  |
| --- | --- | --- | --- |
| 1957 |  |  |  |
| 1962 |  |  |  |
| 1967 | ஒய்.பி.பாட்டீல் |  |  |
| 1972 | பாபுராவ் கோட்வால் |  |  |
| 1978 | கேசவ்ராவ் பவார் | இந்திய விவசாயிகள் மற்றும் தொழிலாளர் கட்சி</br> |  |
| 1980 | பாண்டுரங் பாட்டீல் | இந்திய தேசிய காங்கிரசு (அ) |  |
| 1985 | சியாம் அசுடேகர் | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு</br> |  |  |
| 1995 | பாண்டுரங் பாட்டீல் | சுயேச்சை |  |
| 1999 | சாம்ராவ் பாட்டீல் | தேசியவாத காங்கிரசு கட்சி</br> |  |
| 2004 |  |  |  |
| 2009 | சுயேச்சை |  |  |
| 2014 | தேசியவாத காங்கிரசு கட்சி</br> |  |  |
| 2019 |  |  |  |
| 2024 | மனோஜ் கோர்படே | பாரதிய ஜனதா கட்சி</br> | } |
# ஜலஜா (திரைப்படம்)

***ஜலஜா*** அல்லது ***நாட்டிய மகிமை*** (*Jalaja or Natya Mahimai*) என்பது மஞ்சேரி எஸ். ஈஸ்வரன், வெங்கடராமன் இராகவன் மற்றும் ஜி. கே. சேஷகிரி ஆகியோரால் எழுதப்பட்டு 1938 ஆம் ஆண்டு வெளிவந்த தமிழ் மொழி நடனத் திரைப்படமாகும். ஆர். ஆர். கௌதம் மற்றும் ஜி. கே. சேஷகிரி ஆகியோர் படத்தை இயக்கியிருந்தார்கள். இந்தப் படத்தை, ஜி. கே சேஷகிரியின் ரெனாஸன்ஸ் தியேட்டர் மற்றும் சாகர் மூவிடோன் இணைந்து தயாரித்தது. இதில் கே. பானுமதி, இலட்சுமி, ஜி. கே. சேஷகிரி மற்றும் கே. எஸ். கோபாலகிருஷ்ணன் ஆகியோர் முக்கிய வேடங்களில் நடித்திருந்தனர். இந்த படம் இந்தியாவின் முதல் நடனப் படமாக குறிக்கப்படுகிறது.
# ஜலஜா (திரைப்படம்)

## தயாரிப்பு

இந்தப் படத்தை ரெனாஸன்ஸ் தியேட்டர் மற்றும் சாகர் மூவிடோன் இணைந்து தயாரித்தது. இதை ஆர். ஆர். கௌதம் மற்றும் தி ரெனாஸன்ஸ் தியேட்டரின் உரிமையாளரான ஜி. கே. சேஷகிரி ஆகியோர் இயக்கியுள்ளனர். மஞ்சேரி எஸ். ஈஸ்வரன் மற்றும் ஆர். எஸ். மூர்த்தி ஆகியோர் உதவி இயக்குநர்களாக இருந்தனர். கதை மற்றும் வசனங்களை மஞ்சேரி எஸ். ஈஸ்வரன், டாக்டர் வி. ராகவன் மற்றும் ஜி. கே. சேஷகிரி ஆகியோர் எழுதியுள்ளனர். இப்படம் மும்பையிலுள்ள சாகர் படப்பிடிப்பு அரங்கத்தில் படமாக்கப்பட்டது. மேலும், இரஜினிகாந்த் பாண்டியா மற்றும் மினு பில்மோரியா ஆகியோர் ஒளிப்பதிவு செய்தனர். படத்திகான இசையை வி. எம். தேசாய், தீன்ஷா பில்லிமோரியா மற்றும் ரூபன் மோசே ஆகியோர் கையாண்டனர். ரூரா மிஸ்திரி படத்தின் அமைப்புகளை கவனித்துக்கொண்டார். பாகிர் முகமது படத்தொகுப்பினை மேற்கொண்டார். இந்தப் படத்தை கங்காதர் நர்வேகர் மற்றும் பிராஞ்சவன் சுக்லா ஆகியோர் தயாரித்துள்ளனர். எஸ். சண்முகம் உண்மையில் திருப்பனந்தாளைச் சேர்ந்த சண்முகசுந்தர நட்டுவனார் என்று ஹரி கிருஷ்ணன் நம்புகிறார். அவர் 1937 இல் இறப்பதற்கு முன்பு இருவரின் நடன இயக்குனரான வடிவேலு பிள்ளையின் கூட்டாளியாக இருந்தார். ஜி. கே. சேஷகிரி கதாநாயகன் ராஜகோபாலனாக நடித்தார். அதே நேரத்தில் வரலட்சுமி-பானுமதி இரட்டையரின் வரலட்சுமி கதாநாயகி ஜலஜா நடிக்க ஒப்பந்தம் செய்யப்பட்டார். 1937 ஆம் ஆண்டில் மும்பையில் தயாரிப்பு தொடங்கியது. நவம்பர் 3 ஆம் தேதி வரலட்சுமி திடீரென்று இறந்து போனார். காங்கிரசு கட்சியைச் சேர்ந்த தொண்டரும் திரைப்பட இயக்குனருமான கே. எஸ். கோபாலகிருஷ்ணன் (கே. எஸ். கோபாலகிருஷ்ணன் அல்ல) முதலியாராக நடித்தார். ராஜகோபாலனின் மனைவி லலிதாவாக நடித்த இலட்சுமி இந்த படத்தில் அறிமுகமானார். இருப்பினும், "தெருவில் வரானோ" என்ற படலுக்கு முத்துத் தாண்டவர் இசையமைத்துள்ளார். "அதுவும் செய்வார்" என்ற பாடல், சுப்பராம ஐயர் இசையமைத்த "அதுவும் சொல்லுவாள்" என்ற பதத்தின் மாற்றப்பட்ட பதிப்பாகும். இராமலிங்க அடிகள் இசையமைத்த "இன்னும் தயவு" என்ற பாடலும் படத்தில் மாற்றப்பட்டுள்ளது.  
- ம. சு. அனந்தராமன் (இசை நடத்துனர்-வயலின்)
- வி. நடராஜன்-வயலின்
- எம். ஆர். ஜெயராம சர்மா-புல்லாங்குழல், ஆர்மோனியம்
- எம். பாலுசாமி தீக்சிதர்-வீணை
- பொன்னுசாமி முதலியார்-கோட்டு வாத்தியம்
- எஸ். ராதாகிருஷ்ணன்-ஆர்கன், பியானோ, சைலோபோன்
- எம். கே. வெங்கடபதி-மிருதங்கம்
- சி. வி. மணி-மிருதங்கம், தபலா, டோலக்
- எஸ். சண்முகம்-நட்டுவனார்
# ஜலஜா (திரைப்படம்)

## வரவேற்பு

இந்த படத்தை சென்னையைத் தளமாகக் கொண்ட ஜெனரல் ஃபிலிம் டிஸ்ட்ரிபியூட்டிங் நிறுவனம் விநியோகித்தது. ஹரி கிருஷ்ணனின் கூற்றுப்படி, "*ஜலஜா* திரையரங்க வசூலில் எந்த அளவு செயல்பட்டது என்பது பற்றிய எந்த தகவலும் இல்லை. எப்படியிருந்தாலும், சென்னை, மியூசிக் அகாதெமி மற்றும் ருக்மிணி தேவி அருண்டேலின்ல் பணிகளைத் தொடர்ந்து [1930களில்] பரதநாட்டியம் புழக்கத்தில் இருந்த வழிகளைப் பற்றி சிந்திக்க இந்தப் படத்தின் வெற்றி நமக்கு புதிய கண்ணோட்டங்களை வழங்குகிறது. ஆகஸ்ட் 1938 பிலிம்இந்தியா இதழில், பாபுராவ் படேல், "*ஜலஜா* வெற்றி பெற தவறிவிட்டது. கதை பலவீனமாக இருப்பதாகவும், கலைஞர்களின் மோசமான தேர்வும் ஒரு காரணமாக இருக்கலாம் எனக் கூறப்படுகிறது. அதே ஆண்டு செப்டம்பரில், படேல் தொடர்கிறார்," அசல் ஜலஜா இப்போது பல மாற்றங்களுக்குப் பிறகு புத்துயிர் பெறும் என்று எதிர்பார்க்கப்படுகிறது ". படத்தின் அச்சு எதுவும் தற்போது இல்லை.
# கராட் தெற்கு சட்டமன்றத் தொகுதி

**கராட் தெற்கு சட்டமன்றத் தொகுதி** (Karad South Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும் . இது சாத்தாரா மாவட்டத்தில் அமைந்துள்ளது.
# கராட் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1951 | யசுவந்த்ராவ் மோகிதே | இந்திய விவசாயிகள் மற்றும் தொழிலாளர் கட்சி |  |
| 1957 |  |  |  |
| 1962 | இந்திய தேசிய காங்கிரசு |  |  |
| 1967 |  |  |  |
| 1972 |  |  |  |
| 1978 |  |  |  |
| 1980 | விலாசுராவ் பாலகிருசுண பாட்டீல் | இந்தியத் தேசிய காங்கிரசு (அ) |  |
| 1985 | இந்திய தேசிய காங்கிரசு |  |  |
| 1990 |  |  |  |
| 1995 |  |  |  |
| 1999 |  |  |  |
| 2004 |  |  |  |
| 2009 |  |  |  |
| 2014 | பிருத்விராஜ் சவான் |  |  |
| 2019 |  |  |  |
| 2024 | அதுல்பாபா போசலே | பாரதிய ஜனதா கட்சி | } |
# சாதனா போஸ்

**சாதனா போஸ்** (*Sadhana Bose*) (ஏப்ரல் 20,1914-அக்டோபர் 3,1973) (சதோனா போஸ்) ஓர் இந்திய நடிகையும் மற்றும் நடனக் கலைஞரும் ஆவார். *மீனாட்சி* என்ற திரைப்படத்தில் கதாநாயகியாக நடித்தார்.  
உதய் சங்கரின் சமகாலத்தவரான இவர், 1930களில் கொல்கத்தாவில் பல பாலேக்களை அரங்கேற்றினார். இதில் வங்காள பஞ்சம் குறித்த *பூக்* மற்றும் உமர் கய்யம் போன்ற நிகழ்ச்சி உட்பட, சமகால கருப்பொருள்களை மேடையில் வழங்குவதில் முன்னோடியாக இருந்தார். உதய் சங்கரின் குழுவிலிருந்து வெளியேறிய திமிர் பரன், இவரது நிகழ்ச்சிகளுக்கு இசையமைத்தார். மேலும் தபஸ் சென் இவரது தயாரிப்புகளுக்கு ஒளி வடிவமைப்பைச் செய்தார்.
# சாதனா போஸ்

## சொந்த வாழ்க்கை

சாதனா சென் என்ற பெயரில் ஒரு வங்காள இந்து குடும்பத்தில் சரல் சந்திர சென் என்பவருக்கு மூன்று மகள்களில் இரண்டாவது பெண்ணாகப் பிறந்தார். சமூக சீர்திருத்தவாதியும் பிரம்ம சமாஜ சீர்திருத்தவாதி கேசப் சந்திர சென்னின் பேத்தியும் ஆவார். இவரது தங்கை நைனா தேவி (அசல் பெயர் நீலினா சென்) ஒரு புகழ்பெற்ற பாரம்பரிய பாடகியாவார். கிழக்கு இந்தியாவில் இரண்டு நன்கு அறியப்பட்ட கூச் பெகரின் மகாராணி சுனிதி தேவி மற்றும் மயூர்பஞ்சின் மகாரணி சுசரு தேவி இவரது இரண்டு தந்தைவழி அத்தைகள் ஆவர்.
இவர், பிரம்மகேசரி கேசப் சந்திர சென்னின் பேத்தியான சதோனா, ஒரு வளமான பிரம்ம குடும்பத்தில் பிறந்தார். அன்றைய பிரம்மப் பெண்களில் வழக்கமாகப் போலவே கல்வியைப் பெற்றார். இவரது மூத்த சகோதரி பெனிட்டா ராய் சிட்டகொங் (இப்போது வங்காளதேசம்) ஒரு அரச குடும்பத்தில் திருமணம் செய்து கொண்டு அரண்மனையில் குடியேறினார். அதே நேரத்தில் தங்கை நீலினா இந்தியப் பாரம்பரிய இசையை ஒரு தொழிலாகத் தொடர்ந்தார்இவர் நைனா தேவி என்று அழைக்கப்பட்டார். சதோனா இளம் வயதிலேயே பிரித்தானிய இந்தியாவின் வங்காளத்தில் பணிபுரிந்து வந்த திரைப்படத் தயாரிப்பாளர் மது போஸ் என்பவரை திருமணம் செய்து கொண்டார்
# சாதனா போஸ்

## தொழில்

1930கள் மற்றும் 1940களில் வெள்ளித்திரையில் கவர்ச்சியான கதாநாயகியாக இவர் மிகவும் பிரபலமாக இருந்தார். போர்க்காலங்களில் சந்தையில் அதன் மதிப்பை மேம்படுத்துவதற்காக இவரது முகம் ஓட்டென் பனியில் தோன்றியது.  
தனது கணவருக்குச் சொந்தமான *கல்கத்தா ஆர்ட் பிளேயர்ஸ்* என்ற நாடக நிறுவனத்தில் சேர்ந்தார். அந்நிறுவனம் தயாரித்த நாடகங்களில் கதாநாயகியாகவும் நடித்தார். பின்னர் சதோனா *பாரத்லட்சுமி பிக்சர்ஸ்* என்ற பதாகையின் கீழ் பெங்காலி மொழியில் தயாரிக்கப்பட் *அலிபாபா* (1937) என்ற படத்தில் மர்ஜினா வேடத்தில் நடித்தார். இந்த படம் வெற்றிகரமாக ஓடியது. மேலும் திரைப்பட ஆர்வலர்களால் நன்கு நினைவுகூரப்படுகிறது. மது போஸ் இதற்கு முன்பு பல படங்களை இயக்கியிருந்தார். ஆனால் அலிபாபா மூலம் ஒரு குறிப்பிடத்தக்க வெற்றியைப் பெற்றார். இப்படத்தின் மூலம் சதோனா வங்காளத் திரைப்பட வரலாற்றில் ஒரு நிரந்தர இடத்தைப் பெற்றார்.  
இதைத் தொடர்ந்து *அபிநய்* (பெங்காலி-1938) என்ற படமும் இவர்களுக்கு மற்றொரு பெரிய வெற்றியைப் பெற்றுத் தந்தது. இவர்கள் மும்பைக்கு குடிபெயர்ந்து. இந்தி மற்றும் பெங்காலி ஆகிய இரண்டு மொழிகளில் தயாரிக்கப்பட்ட மிகவும் பிரபலமான *கும்கும்* (1940) என்ற படத்தை உருவாக்கினர். அதன் பிறகு இந்தியாவின் முதல் மூன்று பதிப்புத் (ஆங்கிலம், பெங்காலி, இந்தி) திரைப்படமான ராஜ்நர்த்தகி (1941) என்பதை உருவாக்கினர்.
# சாதனா போஸ்

## நடனக் கலைஞர்

சதோனா ஒரு சிறந்த நடனக் கலைஞராகவும் இருந்தார். கிட்டத்தட்ட இவரது திரைப்பட வெற்றிகள் அனைத்தும் நடன வேடங்களில் இருந்தன. மேலும், இவர் ஒரு சிறந்த நடிகையாகவும், பாடகராகவும் இருந்தார். தனது முதல் படமான அலிபாபா உட்பட தனது சில படங்களில் தனது சொந்த பாடல்களைப் பாடினார். திரைப்பட வாய்ப்புகள் மிகவும் அரிதாக இருந்ததால், இவர் சொந்தமாக ஒரு நடனக் குழுவை உருவாக்கி, விதர் நௌ, பசி மற்றும் பிற நாடகங்களுடன் அகில இந்திய சுற்றுப்பயணங்களை மேற்கொண்டார். இறப்பதற்கு சற்று முன்பு கூட, அவரது ஒருகால நண்பர் திமிர் பரனின் உதவியுடன், கல்கத்தாவின் புகழ்பெற்ற ஸ்டார் தியேட்டரில் நடனப் பயிற்சியாளராக நியமிக்கப்பட்டார். இவர் *ஜனபத் பது* என்ற நாடகத்திற்காக இளைய கலைஞர்களுக்கு பயிற்சி அளித்தார். மேலும் நாடகத்தின் விளம்பரங்களில் மீண்டும் இவரது பெயர் செய்தித்தாள்களில் இடம்பெற்றது. சாதனா செப்டம்பர் 1973 இல் இறந்தார்.
# துளஜா பவானி கோயில்

**துளஜா பவானி அம்மன் கோயில்** (*Shree Tulaja Bhavani Temple*), மேற்கு இந்தியாவில் உள்ள மகாராட்டிரம் மாநிலத்தின் தாராசிவா மாவட்டத்தில் பவானி அம்மனுக்கு அர்ப்பணிக்கப்பட்ட ஓர் இந்துக் கோயில் ஆகும். இக்கோயில் கோவாவின் கதம்பர்கள் 12ஆம் நூற்றாண்டில் நிறுவினர். இது தாராசிவா நகரத்திற்கு தெற்கில் 22 கிலோ மீட்டர் தொலைவிலும்; சோலாப்பூர் நகரத்திற்கு வடக்கே 46 கிலோ மீட்டர் தொலைவிலும் உள்ளது.
மராத்திய அரசர்களுக்கு *துளஜா பவானி* அம்மன் குலதெய்வம் ஆகும்.
# சுனில் சட்பால் சங்வான்

**சுனில் சட்பால் சங்வான்** (*Sunil Satpal Sangwan*) என்பவர் இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு மே மாதம் 9 ஆம் தேதியன்று இவர் பிறந்தார். அரியானா மாநிலத்தைச் சேர்ந்த இவர் 2024 ஆம் ஆண்டு முதல் அரியானா மாநில சட்டமன்ற உறுப்பினராக உள்ளார்.
# சுனில் சட்பால் சங்வான்

## வாழ்க்கைக்குறிப்பு

சுனில் சங்வான், அரியானா அரசாங்கத்தில் வருவாய் மற்றும் கூட்டுறவு அமைச்சராகப் பணியாற்றிய சத்பால் சங்வானின் மகன் ஆவார். சுனில் 2002 ஆம் ஆண்டு அரியானா சிறைச்சாலைத் துறையில் தனது வாழ்க்கையைத் தொடங்கினார். அரியானாவிலுள்ள போந்துசி சிறையில் சிறைத் துணை கண்காணிப்பாளராகப் பணியாற்றினார். பின்னர் இவர் தன்னார்வ ஓய்வு பெறுவதற்கு முன்பு அதே சிறைச்சாலையின் கண்காணிப்பாளராக ஆனார்.
# சுனில் சட்பால் சங்வான்

## அரசியல்

சிறைத்துறையில் 22 ஆண்டுகளுக்கும் மேலாகப் பணியாற்றிய பிறகு, சங்வான் தன்னார்வ ஓய்வுக்கு விண்ணப்பித்தார். இவரது விண்ணப்பத்தை அரியானா உள்துறை 1 செப்டம்பர் 2024 ஆம் ஆண்டு செப்டம்பர் மாதம் முதல் தேதியன்று அங்கீகரித்தது, மேலும் இவர் 2024 ஆம் ஆண்டு செப்டம்பர் மாதம் 3 ஆம் தேதியன்று அதிகாரப்பூர்வமாக பாரதிய சனதா கட்சியில் சேர்ந்தார்.  
2024 ஆம் ஆண்டு அரியானாவின் தாத்ரி சட்டமன்றத் தொகுதியில் பாரதிய சனதா கட்சி வேட்பாளராகப் போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் மனிசா சங்வானை 1,957 வாக்குகள் வித்தியாசத்தில் தோற்கடித்தார். இந்த வெற்றி இவரது முதல் சட்டமன்ற பதவிக்காலத்தைக் குறித்தது.
# சுனில் சட்பால் சங்வான்

## இறப்பு

சங்வான் கல்லீரல் புற்றுநோயால் 2025 ஆம் ஆண்டு மார்ச்சு மாதம் 3 ஆம் தேதியன்று தனது 77 வயதில் இறந்தார்.
# சீதா தேவதாஸ்

**சீதா தேவதாசு** (*Seeta Deva Doss*) இங்கிலாந்தில் பாரிஸ்டர் பட்டம் பெற்ற தென்னிந்தியாவின் முதல் பெண் வழக்கறிஞர் ஆவார்.
# சீதா தேவதாஸ்

## ஆரம்பகால வாழ்க்கை, கல்வி

1900 பிற்பகுதியில் பிறந்த சீதா, சென்னை உயர்நீதிமன்ற நீதிபதியான டே. மு. தேவதாசின் மகளாவார். இவரது தாய் மாசிலாமணி செல்லம்மாள் ஆவார்.  
சென்னை, எழும்பூரில் உள்ள மாநிலப் பெண்கள் பள்ளியில் கல்வி பயின்று மகளிர் கிறிஸ்துவக் கல்லூரியில் ஆங்கில இலக்கியத்தில் இளங்கலைப் பட்டம் பெற்றார். கல்லூரி கல்வியினை முடித்த பின்னர் மேல்படிப்புக்கு இங்கிலாந்து சென்றவர். இங்கிலாந்தின் கேம்பிரிட்ச்சியிலுள்ள கிர்டன் கல்லூரியில் சட்டம் பயின்றார்.
# சீதா தேவதாஸ்

## சட்டத்திருத்தம்

ஏப்ரல் 2, 1923 அன்று பெண்களும் வழக்கறிஞர்கள் ஆகலாம் என்ற சட்டத் திருத்தம், ஹரி கோர் என்ற பாரிஸ்டரின் தீவிர முயற்சியால் இந்தியாவில் கொண்டுவரப்பட்டது. 1928-ஆம் ஆண்டு இங்கிலாந்தின் இன்னர் டெம்பிள் எனப்படும் பாரிஸ்டர் சங்கத்தில் பதிவு செய்து கொண்டார். இன்னர் டெம்பிள் பதிவு செய்து கொண்டவர்கள், இங்கிலாந்து, இங்கிலாந்து ஆளுமையின் கீழுள்ள நாடுகளில் வழக்கறிஞராகப் பணியாற்றலாம். இதே ஆண்டு இந்தியா திரும்பிய சீதா, சென்னை உயர்நீதிமன்ற வழக்குரைஞர் கழகத்தில் அக்டோபர் மாதம் பதிவு செய்துகொண்டார். அதேசமயம் சென்னை சட்டக் கல்லூரியில் பயின்று தேர்ந்த முதல் பெண்ணான பி. ஆனந்தாபாய் பதிவு செய்ய வழக்கறிஞர் கழகம் அனுமதி மறுத்தது. தொடர் போராட்டத்துக்குப் பின் 22 ஏப்ரல் 1929-ஆம் ஆண்டு, அவரும் பதிவு செய்து கொள்ள முடிந்தது.
# சீதா தேவதாஸ்

## பணி

சீதா, ஜான் & ராவ் என்ற சட்ட நிறுவனத்தில் பணியமர்ந்தார். சீதா வாதாடிய பிரபலமான வழக்கு திருவல்லிக்கேணி கொலை வழக்காகும். இந்திய மாதர் சங்கத்தின் முக்கிய உறுப்பினராகவும் தன்னார்வப் பணியாற்றினார். 1936-ஆம் ஆண்டு அகமதாபாத்தில் நடைபெற்ற இந்தியப் பெண்கள் சங்கம் பதினொன்றாவது மாநாட்டில் மதராஸ் மாகாணத்தின் பிரதிநிதியாகக் கலந்து கொண்டார் சீதா.
# பத்ர மாருதி கோயில்

## வரலாறு

முகலாயப் பேரரசு காலத்தில் இக்கோயில் இடிக்கப்பட்டாலும், பொதுமக்கள் மூலவரான அனுமன் விக்கிரகத்தை பாதுகாத்து வைத்தனர். 1960ஆம் ஆண்டுகளில் பொதுமக்கள் பளிங்கு கற்களால் புதிய அனுமன் கோயிலைக் கட்டினர். மேலும் இக்கோயிலில் சீதை மற்றும் இலட்சுமணனுடன் கூடிய இராமர் சன்னதி உள்ளது.
# பாடண் சட்டமன்றத் தொகுதி

**பாடண் சட்டமன்றத் தொகுதி** (Patan Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மாவட்டத்தில் அமைந்துள்ளது. பாடண், சாத்தாரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாடண் சட்டமன்றத் தொகுதி

## சட்டமன்ற உறுப்பினர்கள்

| 1952 | பாலாசாகேப் தேசாய் | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 |  |  |
| 1972 |  |  |
| 1978 | ஜனதா கட்சி |  |
| 1980 | இந்திய தேசிய காங்கிரசு (இ) |  |
| 1983^ | விக்ரம்சிங் படங்கர் | இந்திய காங்கிரசு (சோசலிஸ்ட்) |
| 1985 |  |  |
| 1990 | இந்திய தேசிய காங்கிரசு |  |
| 1995 |  |  |
| 1999 | தேசியவாத காங்கிரசு கட்சி |  |
| 2004 | சம்புராசு தேசாய் | சிவ சேனா |
| 2009 | விக்ரம்சிங் படங்கர் | தேசியவாத காங்கிரசு கட்சி |
| 2014 | சம்புராசு தேசாய் | சிவ சேனா |
| 2019 |  |  |
| 2024 | } |  |
# நிர்மலா சவாந்த்

**நிர்மலா சவாந்த்** (*Nirmala Sawant*) கோவாவைச் சேர்ந்த ஓர் இந்திய அரசியல்வாதியும் சுற்றுச்சூழல் ஆர்வலரும் ஆவார். இவர் கும்பார்ஜுவா சட்டமன்றத் தொகுதியிலிருந்து கோவா சட்டமன்ற உறுப்பினராக பணியாற்றியுள்ளார். இவர் பல்வேறு சமூக மற்றும் சுற்றுச்சூழல் பணிகளில் தீவிரமாக ஈடுபட்டுள்ளார்.
# நிர்மலா சவாந்த்

## அரசியல் வாழ்க்கை

கோவா சட்டப்பேரவை உறுப்பினராக கம்பர்ஜுவா சட்டமன்றத் தொகுதியை சாவந்த் பிரதிநிதித்துவப்படுத்தினார். தனது பதவிக்காலத்தில், இவர் தனது தொகுதி மற்றும் மாநிலத்துடன் தொடர்புடைய பிரச்சினைகளுக்காகப் போராடியுள்ளார். 2012ஆம் ஆண்டில், கும்பர்ஜுவாவின் வாக்காளர் பட்டியலில் சுமார் 1,500 போலியான வாக்காளர்கள் சேர்க்கப்பட்டிருப்பது குறித்து இவர் கவலைகளை எழுப்பினார். இதனால் தேர்தல் முடிவுகளில் ஏற்படக்கூடிய தாக்கத்தை வலியுறுத்தினார். இவர் வனத்துறை அமைச்சராக இருந்துள்ளார்.
# நிர்மலா சவாந்த்

## சுற்றுச்சூழல்

மகாதேய் பச்சாவோ அபியான் அமைப்பின் நிறுவன உறுப்பினராகவும், ஒருங்கிணைப்பாளராகவும் சாவந்த் மகாதேய் ஆற்றினைப் பாதுகாப்பதற்கான முயற்சிகளில் முன்னணியில் இருந்து வருகிறார். கோவாவின் சுற்றுச்சூழல் மற்றும் நீர் வளங்களில் ஏற்படக்கூடிய பாதகமான விளைவுகளை எடுத்துரைத்து, ஆற்றின் நீரை திசைதிருப்புவதற்கு எதிராக தீர்க்கமான நடவடிக்கை எடுக்குமாறு கோவா அரசாங்கத்தை தொடர்ந்து வலியுறுத்தியுள்ளார்.
# நிர்மலா சவாந்த்

## கல்வி

கோவிட்-19 பெருந்தொற்றின் போது, சாவந்த் சமசுகிருதத்தில் பட்டயக் கல்வியினைப் பெற்று தனது கல்வியை மேலும் மேம்படுத்திக் கொண்டார். தொற்றுநோய்களின் போது நடவடிக்கைகள் நிறுத்தப்பட்டபோது, மொழியைக் கற்றுக்கொள்வதில் தனது நேரத்தை அர்ப்பணித்ததாக அவர் குறிப்பிட்டார்.
# ஹரேன் பாண்டியா

**ஹரேன் பாண்டியா** (27 ஆகஸ்ட் 1961-26 மார்ச் 2003) குஜராத் மாநில அரசின் உள்துறை அமைச்சராக இருந்தவர். 2003 ஆம் ஆண்டில் அகமதாபாத் நகரில் உள்ள சட்டப் பூங்காவில் காலைநடைப் பயிற்சியை முடித்துவிட்டு அவரது சீருந்தில் அமர்ந்திருந்தபோது கொல்லப்பட்டார்.
# ஹரேன் பாண்டியா

## அரசியல் வாழ்க்கை

ஹரேன் பாண்டியா அகமதாபாத் நகரத்தின் எல்லிஸ் பிரிட்ஜ் தொகுதியில் இருந்து பாரதிய ஜனதா கட்சி சார்பாக குஜராத் சட்டமன்றத்திற்குத் தேர்ந்தெடுக்கப்பட்டார். பாண்டியா கேசுபாய் படேலின் தீவிர ஆதரவாளராக இருந்தார். 1998 ஆம் ஆண்டில், கேசுபாய் குஜராத்தின் முதலமைச்சரான பிறகு, பாண்டியா உள்துறை அமைச்சராக நியமிக்கப்பட்டார். நரேந்திர மோடி முதலமைச்சராக பொறுப்பேற்ற பிறகு இவர் வருவாய்த் துறை இணை அமைச்சராக நியமிக்கப்பட்டார். இருப்பினும், ஆகஸ்ட் 2002 இல் தன் பதவியைத் துறந்தார். தனக்கு 2002 சட்டமன்றத் தேர்தலில் போட்டியிடுவதற்கான வாய்ப்பு மறுக்கப்படலாம் என்ற அச்சத்தின் அடிப்படையில், தேர்தல் களத்தில் இருந்து விலகினார்.
# ஹரேன் பாண்டியா

## அரசியல் வாழ்க்கை

### 2002 குஜராத் கலவரம்

நவம்பர் 2007 இல், அவுட்லுக் பத்திரிகை ஒரு செய்தியை வெளியிட்டது. அச்செய்தியில், 2002 மே 27 அன்று நரேந்திர மோடி அவரது இல்லத்தில் ஒரு கூட்டத்தை நடத்தியதாகவும், அதில் கலந்து கொண்ட அதிகாரிகள் மற்றும் காவல்துறையினரிடம் "மக்கள் தங்கள் விரக்தியை வெளிப்படுத்த அனுமதிக்க வேண்டும், இந்துக்களின் எதிர்ப்புக்கு இடையூறாக இருக்கக்கூடாது" என்றும் அறிவுறுத்தினார் என்று கூறியதாகவும் பாண்டியா அவுட்லுக் இதழிடம் தெரிவித்திருந்தார்.  
*2002 குஜராத் கலவரம் குறித்த குடிமக்கள் தீர்ப்பாயத்தின்* முன்னிலையிலும் பாண்டியா இதே தகவலை சாட்சியமளித்ததாகவும் தெரிகிறது.  
உச்சநீதிமன்றத்தால் நியமிக்கப்பட்ட சிறப்புப் புலனாய்வுக் குழு, ஹரேன் பாண்டியா அத்தகைய எந்தவொரு கூட்டத்திலும் கலந்து கொள்ளவில்லை என்றும், அத்தகைய கூற்று ஒரு "கற்பனையான கருத்து" என்றும் முடிவு செய்தது. ஹரேன் பாண்டியாவின் தொலைப்பேசி அழைப்புப் பதிவு, காந்திநகரில் உள்ள முதல்வரின் இல்லத்தில் சந்திப்பு நடந்ததாகக் கூறப்படும் நேரத்தில் இவர் அகமதாபாத் நகரில் இருந்ததைக் காட்டியது. இதன் அடிப்படையில் மோடி ஏற்பாடு செய்த கூட்டத்தில் பாண்டியா கூட்டத்தில் கலந்து கொண்டிருக்க முடியாது என்று கருதப்பட்டது. கூட்டத்தில் பங்கேற்றவர்களும், எந்த அமைச்சரும் கூட்டத்தில் கலந்து கொள்ளவில்லை என்று கூறினர். ஹரேன் பாண்டியா உள்நோக்கத்துடன் திசைதிருப்பும் சாட்சியங்களை அளித்ததாக சிறப்பு புலனாய்வுக் குழு குற்றம் சாட்டியது.
# சாத்தாரா சட்டமன்றத் தொகுதி

**சாத்தாரா சட்டமன்றத் தொகுதி** (Satara Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மாவட்டத்தில் அமைந்துள்ளது. இது, சாத்தாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாத்தாரா சட்டமன்றத் தொகுதி

## சட்டமன்ற உறுப்பினர்கள்

| 1952 | வித்தல்ராவ் பாட்டீல் | காம்கர் கிசான் பக்சா |
| --- | --- | --- |
| பாபுராவ் கோர்படே | இந்திய தேசிய காங்கிரசு</br> |  |
| 1957 | வித்தல்ராவ் பாட்டீல் | சுயேச்சை |
| 1962 | தோண்டிராம் சக்தாப் | இந்திய தேசிய காங்கிரசு</br> |
| 1967 |  |  |
| 1972 |  |  |
| 1978 | அபய்சின்ராஜே போசலே | ஜனதா கட்சி |
| 1980 | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |
| 1990 |  |  |
| 1995 |  |  |
| 1998 | உதயன்ராஜே போசலே | பாரதிய ஜனதா கட்சி</br> |
| 1999 | அபய்சின்ராஜே போசலே | இந்திய தேசிய காங்கிரசு</br> |
| 2004 | சிவேந்திர ராஜே போசலே |  |
| 2009 |  |  |
| 2014 |  |  |
| 2019 | பாரதிய ஜனதா கட்சி</br> |  |
| 2024 | } |  |
# சுலோச்சனா காத்கர்

**சுலோச்சனா காத்கர்** (*Sulochana Ramakant Katkar*) ஓர் இந்திய அரசியல்வாதியும் கோவாவினைச் சேர்ந்த இந்திய தேசிய காங்கிரசு உறுப்பினரும் ஆவார். இவர் 1984 முதல் 1989 வரை கோவா, டாமன் மற்றும் டையூ சட்டமன்றத்தின் பரிந்துரைக்கப்பட்ட உறுப்பினராகப் பணியாற்றினார். இவர் கோவா பிரதேசக் காங்கிரசு குழுவின் தலைவராக மிக நீண்ட காலம் இருந்தார்.
# சுலோச்சனா காத்கர்

## இளமை

காத்கர் கோவாவின் போண்டா வட்டத்தில் உள்ள பந்தோராவில் பிறந்தார். 1970-களின் பிற்பகுதியில் இந்திய தேசிய காங்கிரசில் சேர்ந்த இவர், புருசோத்தம் காத்கர், ஆர். தேசுபிரபு, பிரஃபுல் பிரியோல்கர் ஆகியோருடன் இணைந்து பணியாற்றினார். 1980-இல் அரசாங்கம் அமைக்கப்பட்டபோது அப்போதைய பிரதமர் இந்திரா காந்தியுடன் இவர் தொடர்பு கொண்டிருந்தார்.
# சுலோச்சனா காத்கர்

## சட்டப்பேரவை பதவிக்காலம்

1980 மற்றும் 1984 தேர்தல்களில், கோவா, டாமன் மற்றும் டையூ சட்டப்பேரவையில் தேர்ந்தெடுக்கப்பட்ட பெண் உறுப்பினர்கள் யாரும் இல்லை. இக்குறையினைப் போக்க முதலமைச்சர் பிரதாப் சிங் ரானே, பிலிசு பரியா, சங்கீதா பராப் ஆகியோருடன் காத்கரைச் சட்டப்பேரவைக்கு நியமித்தார். இந்த நியமனம் பெண்கள், பிற குறைவான பிரதிநிதித்துவக் குழுக்களுக்கான பிரதிநிதித்துவத்தை உறுதி செய்யும் நோக்கில் இருந்தது.
# சுலோச்சனா காத்கர்

## காங்கிரசு குழுத் தலைவர்

காத்கர் கோவா பிரதேசக் காங்கிரசு குழுவின் தலைவராக நீண்ட காலத்திற்குப் பணியாற்றினார். தனது பதவிக்காலத்தில், கோவாவில் கட்சியின் நடவடிக்கைகள் மற்றும் நிறுவனப் பணிகளுக்கு இவர் பங்களித்தார். கட்சி ஒழுக்கம் மற்றும் கொள்கைகளைப் பராமரிப்பதில் இவரது உறுதியான அணுகுமுறைக்காக காத்கர் அறியப்பட்டார்.
# சுலோச்சனா காத்கர்

## மரணம்

சுலோச்சனா காத்கர் 22 செப்டம்பர் 2012 அன்று தனது 83 வயதில், கோவாவின் மட்காவில் உள்ள ஒரு தனியார் மருத்துவமனையில் இறந்தார். இவர் இறப்பதற்கு முன்பு முதுகெலும்பு அறுவை சிகிச்சைக்கு உட்படுத்தப்பட்டார். 2016ஆம் ஆண்டில் கோவாவின் மாநிலத் தகுதியில் 30ஆவது ஆண்டு விழாவில் இவரது பங்களிப்புகளைக் கோவா காங்கிரசு குழு கௌரவித்தது.
# தேவியா விசுவஜித் இரானே

**தேவியா விசுவஜித் இரானே** (*Deviya Vishwajit Rane*) ஓர் இந்திய அரசியல்வாதி ஆவார். இவர் 2022 கோவா சட்டப்பேரவைத் தேர்தலில் பாரதிய ஜனதா கட்சி உறுப்பினராக போரியம் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# தேவியா விசுவஜித் இரானே

## தனிப்பட்ட வாழ்க்கை

தேவியா விசுவஜித் இரானே மட்காவில் உள்ள பட்டிகர் மாதிரி ஆங்கிலப் பள்ளியிலும் பார்வதிபாய் சௌகுலே கல்லூரியிலும் படித்தார். கோவா மருத்துவக் கல்லூரியில் இளநிலை மருத்துவம் மற்றும் அறுவையியல் பட்டம் பெற்றார். இவர் அரசியல்வாதி விசுவஜித் இரானேவினை மணந்தார்.